						Dato: 12.3.2026
Referat fra ordinær generalforsamling i Granslev Vandværk i/s		
Torsdag den 12.3.2026 kl. 18.30 i Granslev Forsamlingshus

Dagsorden ifølge vedtægterne:
1. Valg af dirigent
Henning Wehner modtog valget som dirigent og konstaterede, at generalforsamlingen var indkaldt rettidigt i h.t. vedtægterne

2. Bestyrelsens beretning
Formand Yvonne Timmermann aflagde bestyrelsens beretning for 2026:
Driftsmæssigt: Filterskylleanlæg samt pumpe i boring er blevet udskiftet. Der er foretaget eftersyn af rentvandstanken, som var i god stand.  Omkostninger til dette har været i alt på kr. 172.000.
Administrativ: Der er indsendt ansøgning om udledningstilladelse til Favrskov Kommune af filterskyllevandet, som udledes til Granslev Å via dræn. Vi afventer stadig svar fra kommunen – filterskyllevandet har været afledt til åen i mange år, det er blot det formelle, som mangler.
Vi har deltaget i møde med Samarbejdsområde Laurbjerg, som er de vandværker, som ligger i Laurbjergs opland. I Favrskov Kommunes Vandforsyningsplan fremgår, at Granslev Vandværk skal sikre nødforsyning – enten ved samarbejde med andre vandværker eller evt. tankvogn. Derfor har vi været i dialog med Laurbjerg Vandværk. 
Takster er sat betydeligt op til 2026, efter krav fra Favrskov Kommune om minimums driftskapital på 0,5 mio. kr. Dette er informeret om separat til vandværkets interessenter.

3. Det reviderede regnskab for 2025 forelægges til godkendelse
Kasserer Eva Kleberg fremlagde regnskabet, som udviste et underskud på kr. 77.704, regnskabet blev godkendt. 

4. Budget for 2026 forelægges til godkendelse
Kasserer Eva Kleberg fremlagde budgettet for 2026, som udviser et overskud på kr. 70.200.
Budgettet blev godkendt. 

5. Valg af bestyrelsesmedlemmer og suppleanter
1. Bestyrelsesmedlemmer: På valg er Steen Tandholdt Nielsen - Jens Erik Graff  og Yvonne Timmermann - alle modtager genvalg.
Bestyrelsesmedlemmer vælges for 2 år af gangen
Alle blev genvalgt.

2. Suppleanter: På valg er Leo Larsen (1. suppleant)  og Finn Lassen (2. suppleant) – suppleanter  der skal vælges 2 suppleanter
Suppleanter vælges for 1 år af gangen.
Begge blev genvalgt

6. Valg af revisorer (bilagskontrollant)
Nuværende: Kim Schødt og Bjarne Nielsen
Kim Schødt blev genvalgt – Lennart S. Jensen blev valgt

7. Behandling af indkomne forslag
Ingen indkomne forslag

8. Eventuelt
Herunder orientering fra vandværkets bestyrelse om forskellige scenarier/muligheder i forbindelse med nødforsyning af vand.
Disse scenarier drøftes efterfølgende – til brug for det videre arbejde i bestyrelsen.
Steen Tantholt Nielsen fremlagde oplæg med fordele og ulemper i forbindelse med samarbejde, sammenlægning. De fremmødte til generalforsamlingen gav udtryk for, at bestyrelsen skulle arbejde videre med en”rullende løsning” for levering af nødforsyning.


Generalforsamlingen sluttede herefter. 



